Türk beşliyi
Türk beşliyi (türk. Türk beşleri) — Türkiyə Respublikasının yarandığı dövrdən XX əsrin ortalarınadək aktiv fəaliyyət göstərən və akademik türk musiqisini dünya səviyyəsinə qaldıran türk yenilikçi bəstəkarlar qrupuna verilən ad. Bu adlandırma, qərbdə rus musiqisinin Qüdrətli dəstə adı ilə tanınan 5 bəstəkarına verilən "rus beşliyi" ifadəsinə analogiya kimi seçilmişdir. Həmin bəstəkarlar aşağıdakılardır: Əhməd Adnan Sayqun (türk. Ahmet Adnan Saygun; 1907 — 1991) Ülvi Camal Erkin (türk. Ulvi Cemal Erkin; 1906 — 1972) Camal Rəşid Rey (türk. Cemal Reşit Rey; 1904 — 1985) Həsən Fərid Alnar (türk. Hasan Ferit Alnar; 1906 — 1978) Necil Kazım Ağsəs (türk. Necil Kazım Akses; 1908 — 1999)